ΕΝΙΑΙΟ ΣΩΜΑΤΕΙΟ ΕΡΓΑΖΟΜΕΝΩΝ ΓΝΚΕΡΚΥΡΑΣ

Καταγγελία

Κέρκυρα 30/6/2021

Κοιν : 1 / Υπουργό Υγείας κος Κικίλιας

2/ Υφυπουργό Υγείας κος Κοντοζαμάνης

3/ ΠΟΕΔΗΝ

Για μια φορά καταγγέλλουμε την παράνομη απόφαση της 6ης ΥΠΕ με εντολή προς την διοίκηση του Νοσοκομείου μας την μετακίνηση 7 εργαζομένων Νοσηλευτριών και Επισκεπτριών Υγείας για την στελέχωση του mega εμβολιαστικού ΕΑΚΚ.

Για μια ακόμη φορά αποφασίζουν δημιουργία νέων δομών χωρίς κανέναν προγραμματισμό οργάνωσης και στελέχωσης . Για μια ακόμη φορά παράνομα καλούμαστε να στελεχώσουμε και να λειτουργήσουμε μια νέα δομή επιπλέον αυτοδιοίκησης και πρωτοβάθμιας υγείας .

Το λιγοστό προσωπικό του Νοσοκομείου το οποίο μετά από 1,5 χρόνο πανδημίας , με την επιπλέον λειτουργία έξι νέων τμημάτων τώρα αναγκάζεται και γίνεται μπαλαντέρ για να στελεχώσει το ΕΑΚΚ που είναι καθαρά και αποκλειστικά έργο πρωτοβάθμιας υγείας ο εμβολιασμός .

Καλούμε την διοίκηση της 6ης ΥΠΕ και τον διοικητή κο Καρβέλη :

1/ Να στελέχωσει το εμβολιαστικό του ΕΑΚΚ με πρόσληψη προσωπικού με αποκλειστικό σκοπό τους εμβολιασμούς .

2/ Να επιστρέψει πίσω το υγειονομικό προσωπικό που παράνομα μετακίνησε στα Νοσοκομεία της Πρέβεζας και της Άρτας το προηγούμενο διάστημα .

Αρμοδιότητα μετακινήσεων Επικουρικού προσωπικού είναι αποκλειστική ευθύνη του Γενικού γραμματέα του αρμόδιου υπουργείου και όχι του διοικητή της υγειονομικής περιφέρειας .

Το ΔΣ